ઉનાળામાં ગરમીનુ પ્રમાણ વધતાં પાણીજન્ય રોગચાળો વધ્યો છે, પરંતુ મચ્છરજન્ય તાવનાં રોગચાળામાં ઘટાડો થતાં મ્યુનિ. હેલ્થ ખાતાને હાશકારો થયો છે. મચ્છરજન્ય રોગચાળા માટે હેલ્થ ખાતાને સીધેસીધુ જવાબદાર ઠેરવી શકાય છે તેથી તાવનાં કેસ ઘટે તેનાથી હેલ્થ ખાતાને રાહત થતી હોય છે. પરંતુ શહેરમાં ચાર પ્રકારનાં તાવ ફેલાવતાં મચ્છરની હાજરી જણાઇ આવી છે અને આગામી ચોમાસામાં ખાસ કરીને જીવલેણ ગણાતાં ડેન્ગ્યૂ અને હેરાન-પરેશાન કરી નાખતાં ચીકનગુનીયાનાં કેસ વધવાની આશંકા સેવાઇ રહી છે.